เบอร์ลี่ฯทุ่มงบ100ล้านรุกเวียดนาม
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — เบอร์ลี่ ยุคเกอร์ ทุ่ม 100 ล้านบาท ซื้อสินทรัพย์บริษัทยักษ์ค้าปลีกเวียดนาม รุกขายสินค้าอุปโภคบริโภคครบวงจรเต็มตัว
นายอัศวิน เตชะเจริญวิกุล กรรมการ บริษัท เบอร์ลี่ ยุคเกอร์ (BJC) เปิดเผยว่า ใช้บริษัทย่อยในฮ่องกงลงทุน 51 ล้านบาท ร่วมทุนกับมงคลกรุ๊ปตั้งบริษัทร่วมทุนใหม่ในฮ่องกง และใช้ไปตั้งบริษัทย่อยในเวียดนาม คือ บริษัท ไทยคอร์ป อินเตอร์เนชั่นแนล (เวียดนาม) เพื่อซื้อสินทรัพย์ทั้งหมดของ บริษัท ไทยคอร์ป กรุ๊ป มูลค่า 55 ล้านบาท
การลงทุนครั้งนี้ทำให้บริษัทก้าวเข้าสู่ธุรกิจรับจัดจำหน่ายสินค้าอุปโภคบริโภคแบบครบวงจรในเวียดนามอย่างเต็มตัว จากเดือน ก.ค. 2553 ซื้อกิจการมาลายากล๊าส ทำให้เป็นผู้ผลิตและจำหน่ายบรรจุภัณฑ์แก้วขนาดใหญ่ในเอเชียอาคเนย์ด้วยการเป็นเจ้าของโรงงานผลิตแก้วในไทย เวียดนามและมาเลเซียรวม 5 แห่ง 
“เราจะใช้ไทยคอร์ป กรุ๊ป เป็นช่องทางในการขายสินค้าของ BJC และให้บริการจัดจำหน่ายสินค้าให้แก่ผู้ผลิตและเจ้าของสินค้าที่จะขยายตลาดไปเวียดนามอย่างครบวงจร”
บริษัทจะใช้เงินสดจากการดำเนินงานในการลงทุนครั้งนี้ ปัจจุบันมีสัดส่วนหนี้สินต่อทุนเพียง 0.38 เท่า และจะเริ่มบันทึกผลการดำเนินงานของไทยคอร์ป กรุ๊ป ในไตรมาส 4 ปีนี้ โดยบริษัทนี้มียอดขายปีละ 1,700 ล้านบาท